මාර්ග අනතුරු වළක්වා ගැනීමේ අරමුණින්, දිවා කාලයේ යතුරු පැදිවල ලාම්පු දල්වාගෙන යෑම, අත්හදා බැලීමක් ලෙස මුල්වරට කොළඹ නගරය කේන්ද්‍ර කොට‍ෙගන සිදු කරනු ලැබීය.එම අත්හදා බැලීම්වලට අනුව දිවා කාලයේ යතුරු පැදිවල ලාම්පු දල්වාගෙන යාම නිසා මෙතෙක් සිදුවූ අනතුරු සැලකිය යුතු ප්‍රමාණයකින් අඩුවූ බවට තහවුරු වීමත් සමගම ලංකාවේ සෙසු ප්‍රදේශවල ද මෙම අත්හදා බැලීම සිදුකොට ඇත.මේ අනුව දකුණු පළාතේ ගාල්ල, මාතර, හම්බන්තොට යන දිස්ත්‍රික්කයන් තුළද මේ වන විට දිවා කාලයේ යතුරු පැදිවල ලාම්පු දල්වාගෙන යෑම බහුලව දක්නට ලැබෙන අතර, මෙම වැඩපිළිවෙළ ක්‍රියාත්මක වීමත් සමඟ එතෙක් සිදුවූ යතුරු පැදි අනතුරු සංඛ්‍යාව සැලකිය යුතු ප්‍රමාණයකින් අඩු වී ඇති බව බොහෝමයක් යතුරු පැදි හිමියෝ පවසති..